Rafael Mikoleta

Rafael Mikoleta ZamudioEIMA: Eskola-liburuetako onomastikaren, gertaera historikoen eta artelanen izenak. Zerrendak. —bere garaiko idazkeran, Rafael Micoleta Çamudio—Angel Zelaieta (editore), Rafael Micoleta Çamudio:Modo breue de aprender la lengua Vizcayna, 1653. (Bilbo, Bizkaia, 1611ko azaroaren 19a – ?) euskal idazle eta gramatikaria izan zen.

 Bizitza 
1611ko azaroaren 19an San Antonio Abad parrokian bataiatua, aita Martin Mikoleta eta ama Mari Otxoa Zamudio izan zituen. Apaiz katolikoa izan zen. Lizentziaduna zen, doktorea eta epailea.

1653. urtean, Modo Breue de aprender la lengua Vizcayna, euskara ikasteko metodoa, idatzi zuen, baina ez zen orduan argitaratu; Ingalaterrarekin Bilbok zeuzkan merkataritza harremanak zirela eta, Londresa eraman zuten eskuizkribua, eta Sir Thomas Browneren eskuetan egon zen, harik eta British Museumera eraman zuten arte. Handik kopiatuta, Salvador Sempere Miquelek argitaratu zuen lehen aldiz, Bartzelonan, 1880an.

Mikoletarena da euskal gramatika bat egiteko lehen saioa. Garrantzitsua da garai hartan Bilbon hitz egiten zen euskara ezagutzeko. Eskuizkribu horretaz Koldo Mitxelenak hauxe dio:Mitxelena, Koldo (1960), Historia de la literatura vasca, Erein, 66. orr.

Euskal letretan azaltzen zaigun lehen bilbotarra izan zen. Xabier Kintanaren ustez kuriosoa da, bilbotar batek idatziriko lehenbiziko euskal liburua, euskara ikasteko metodo bat izatea, Bilbok bere jatorrizko hizkuntza berreskuratzeko izango zuen garrantziaren profezia egiten zelako. Liburu horri esker jakin izan da garai hartan Bilbon egiten zen euskara nolakoa zen, eta harrigarria bada ere, gauza batzuetan behintzat, baterago zetorren oraingo euskara batuarekin gaurko bizkaierarekin baino. Adibidez, "zeIan"moduzko galdetzailearen ordez, "nolan" esaten zen Bilbon garai hartan, oraingo "nola" arruntaren antzera, hain zuzen. Orduko bilbotarrek baina, bazekiten euskaraz eta dirudienez Mikoletak bere hizkuntza kanpotarrei irakasteko asmoz idatzi zuen bere liburua, horren eskueskribua non eta Londresko British Museum-en aurkitzeak argi erakusten digun bezala. Mikoletari zor zaio, beraz, hiri honen hizkuntz sustrai zaharrak gogoan gordetzea.

Liburu barruan dago, halaber, Modo de la vizcayna poesía y sus versos izeneko atala, bertso neurtze araudi bat finkatzen duena.

 Lanak 
 Gramatika 
Nabarmena da Modo Breue de aprender la lengua VizcaynaAngel ZELAIETA (Editore): "Rafael Micoleta Çamudio: Modo Breue de aprender la lengua Vizcayna1653. (Revista de Ciencias Históricas). 1653an argitaratua eta gaztelaniaz idatzia, oso interesgarriak dira dakartzan lexikoa eta adibideak (bertso-lerroak), Bilboko orduko hizkerari dagozkionak.

 Ondorena 
Gaur egun, haren izena daraman ipuin lehiaketa bat egiten da Bilbon urtero. Partaide gehienak hiri horretako ikastetxeetako ikasleak dira, eta 6-16 urte bitartekoak izan behar dute.

 Ikus, gainera 
 Bilboko euskera.
 Euskal hiztegien zerrenda.
 Refranes y Sentencias (1596).

 Erreferentziak 

 Kanpo estekak 
 «Rafael Mikoleta», Literaturaren Zubitegia.
 Rafael Mikoleta: Elkarrizketak. 1653. Klasikoak.Armiarma.eus
 Mikoleta literatura lehiaketaren 2007ko edizioa.

Kategoria:Bizkaiko idazleak
Kategoria:Bizkaiko apaizak
Kategoria:Epaileak
Kategoria:Bilbotarrak
Kategoria:Mendebaleko euskara
Kategoria:XVII. mendeko euskal literatura